รมว.ท่องเที่ยวและกีฬา เผยยอดจองโปรแกรมท่องเที่ยวเดือน ก.ย.58 เติบโต 20%
รมว.ท่องเที่ยวและกีฬา เผยยอดจองโปรแกรมท่องเที่ยวเดือน ก.ย.58 กลับมาเติบโต 20% จากปีก่อน แม้เกิดเหตุวางระเบิด เผยนายกฯ สั่งเพิ่มมาตรการด้านความปลอดภัยให้นักท่องเที่ยว
1 ก.ย. 2558

นางกอบกาญจน์ วัฒนาวรางกูร รมว.ท่องเที่ยวและกีฬา เปิดเผยว่า ยอดจองโปรแกรมท่องเที่ยว (Booking) ในเดือนก.ย.58 กลับมาเติบโต 20% จากปีก่อน แม้จะเกิดเหตุการณ์วางระเบิดที่สี่แยกราชประสงค์เมื่อวันที่ 17 ส.ค.ที่ผ่านมา ทั้งนี้ นายกรัฐมนตรีได้สั่งเพิ่มให้มาตรการด้านความปลอดภัยแก่นักท่องเที่ยวและเร่งการทำประกันภัยสำหรับกลุ่มนักท่องเที่ยวที่เดินทางเองให้เป็นรูปธรรมโดยเร็ว